**Bangladesh permits Nepal's yarn export via Banglabandh Dry Port (Nepali Version) नेपालको धागोलाई बंगलादेशले सुक्खा बन्दरगाह प्रयोग गर्न दिने**

बंगलादेशले नेपालबाट निकासी हुने धागोका लागि सुक्खा बन्दरगाह प्रयोग गर्न दिने भएको छ । यसले नेपालको धागो बंगलादेश निकासीका लागि सहज पहुँच पुगेको छ । धागो निर्यातकर्ताले अब बंगलादेशको बंगलाबन्ध सुक्खा बन्दरगाह प्रयोग गरी सहज रुपमा कारोबार गर्न सक्ने ढाकास्थित नेपाली दूतावासले जनाएको छ ।

यसले व्यापारको लागत घटाउन मद्दत पुग्नेछ । नेपालले लामो समयदेखि नेपाली उत्पादनलाई सहज पहुँच दिन बंगलादेशलाई आग्रह गर्दै आएको थियो । नेपालबाट निर्यात हुने वस्तुमा धागो प्रमुख पाँचभित्र पर्दछ । भन्सार विभागका अनुसार चालु आर्थिक वर्षको पहिलो चार महिनामा नेपालबाट ३ अर्ब ३० करोड रुपैयाँ बराबरको धागो भारत, बंगलादेश लगायत मुलुकमा निर्यात भएकोछ ।